**A****PSTIPRINĀTS**

Iepirkuma komisijas

2017. gada 27.februāra sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētājs Dz.Mozgis

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**“Dienesta automašīnu pilna servisa noma”**

 (iepirkuma identifikācijas Nr. SPKC 2017/05)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: dienesta automašīnu pilna servisa noma saskaņā ar tehnisko specifikāciju (1.pielikums), CPV kods: 34115200-8.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami iepirkuma instrukcijas (turpmāk – Instrukcija) 4.punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 208. kabinets (sekretariāts);

## piedāvājumu iesniegšanas laiks – līdz 2017. gada 10.marta, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tās norādot:

### 6.3.1. pretendenta nosaukumu, adresi, kontakttālruni un faksa numuru;

### 6.3.2. norādi, kas satur iepirkuma nosaukumu un identifikācijas numuru;

### 6.3.3. norādi „Neatvērt līdz 2017. gada 10.marta, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 6.2. apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt caurauklotām (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures caurauklošanai izmantojamais diegs nostiprināms ar pārlīmētu papīru, uz tā norādāms cauraukloto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmets: dienesta automašīnu pilna servisa noma. Iepirkuma priekšmets nav dalīts daļās, pretendentam piedāvājums jāiesniedz par pilnu apjomu saskaņā ar Instrukcijas 1.pielikuma formu.

# Kvalifikācijas prasības pretendentam:

## pretendents ir reģistrēts normatīvajos aktos noteiktajā kārtībā kā uzņēmējdarbības vai saimnieciskās darbības veicējs;

## pretendents pēdējos 3 (trīs) gadu laikā (skaitot līdz piedāvājuma iesniegšanas dienai) ir iznomājis vai nodevis līzingā vismaz 2 (diviem) nomniekiem vai līzinga ņēmējiem katram ne mazāk kā 2 (divas) vieglās automašīnas, ne mazāk kā uz 1 (vienu) gadu.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2.pielikuma formai;

## iepirkumu komisija par Instrukcijas 9.1.9.1punktu veiks pārbaudi Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši 3.pielikuma formai, ar ko pretendents apliecina, ka pēdējos 3 (trīs) gados ir iznomājis vai nodevis līzingā vismaz 2 (diviem) nomniekiem vai līzinga ņēmējiem katram ne mazāk kā 2 (divas) vieglās automašīnas, ne mazāk kā uz 1 (vienu) gadu;

## vismaz 2 (divas) atsauksmes no 3.pielikuma formā minētajiem pasūtītājiem, kas saņemtas pēdējo 3 (trīs) gadu laikā un apliecina, ka pretendents iznomājis vai nodevis līzingā automašīnas un nodrošinājis pilna servisa nomas pakalpojumu.

# Tehniskais un finanšu piedāvājums: piedāvājumu sagatavo un iesniedz saskaņā ar Finanšu piedāvājuma formu (4. pielikums). Cenas jānorāda *euro* bez pievienotās vērtības nodokļa (PVN). Pretendents norādītajā automašīnu nomas maksā ietver visas tiešās un netiešās izmaksas, saskaņā ar tehnisko specifikāciju, tai skaitā izmaksas, kas saistītas ar automašīnu piegādi Pasūtītājam, reģistrāciju Ceļu satiksmes drošības direkcijā, turpmāk – CSDD, visas transportlīdzekļa nodevas un nodokļus, tehniskajā specifikācijā norādītā aprīkojuma uzstādīšanas izmaksas, plānoto apkopju kopējās izmaksas, kā arī izdevumus, kas ir nepieciešami, lai veiktu visus nepieciešamos automašīnu remontdarbus, kurus nesedz ražotāja vai pārdevēja garantija vai tiem par iemeslu nav apdrošināšanas gadījums, kā arī apdrošināšanas izmaksas un apdrošināšanas gadījumu administrēšanas izmaksas.

# Gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu;

# Pretendents iesniedz visu to apakšuzņēmēju sarakstu, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un finanšu piedāvājuma atbilstību Tehniskā un finanšu piedāvājuma formai. Pretendenti, kuru piedāvājums neatbildīs Tehniskā un finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas;

## no visiem prasībām atbilstošajiem piedāvājumiem komisija izvēlēsies piedāvājumu ar viszemāko cenu;

## attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līgumu slēgšanas tiesības, pārbauda Publisko iepirkumu likuma (PIL) 8.2 panta piektajā daļā norādīto izslēgšanas gadījumu esamību PIL 8.2 panta septītajā daļā noteiktajā kārtībā. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## plānotais Pakalpojuma sniegšanas ilgums: 36 mēneši;

## iepirkuma līguma termiņš: līdz plānotajai līguma summai;

## samaksa un termiņš: 36 (trīsdesmit sešās) daļās 10 (desmit) dienu laikā no rēķinu saņemšanas dienas.

## līguma summa: līdz 41 999,00 *euro* bez PVN;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

Pielikumi:

1.pielikums – Tehniskā un finanšu piedāvājuma forma uz 3 lapām;

2.pielikums – Pretendenta pieteikuma forma dalībai iepirkumā uz 1 lapas;

3.pielikums – Pretendenta pieredzes apraksta forma uz 1 lapas;

**1. pielikums**

*iepirkuma*

**„Dienesta automašīnu pilna servisa noma”**

(iepirkuma identifikācijas Nr. SPKC 2017/05)

Tehniskā un finanšu piedāvājuma forma

**1. VISPĀRĪGĀS PRASĪBAS:**

1.1. Pretendentam jāpiegādā 2 (divas) vieglās pasažieru automašīnas (mikroautobusus), atbilstošus Eiropas Savienības un Latvijas Republikas normatīvo aktu prasībām un reģistrētus Ceļu satiksmes drošības direkcijā, turpmāk – CSDD.

1.2. Automašīnām jābūt tehniskā kārtībā bez defektiem, tai skaitā vizuāliem.

1.3. Pretendentam jāpiegādā automašīnas, kurām nav reģistrēti apgrūtinājumi, nesamaksāti naudas sodi un tie nav strīdus objekti.

1.4. Pretendentam jānodrošina automašīnu piegādi, reģistrāciju CSDD, transportlīdzekļu nodokļu un nodevu apmaksu, lietošanu visa nomas termiņa laikā, visa tehniskajā specifikācijā minētā aprīkojuma uzstādīšanu līdz piegādes brīdim un lietošanu visa nomas termiņa laikā, lai nodrošinātu automašīnu pilnīgu gatavību lietošanai.

1.5. Pretendentam jānodrošina līdzvērtīga maiņas automašīna – līdzvērtīgas automašīnas lietošana uz laiku, kas ir ilgāks par vienu darba dienu un kas nepieciešams, lai iznomātajai automašīnai regulāri veiktu ražotāja noteikto tehnisko apskati, apkopi vai novērstu radušos tehniskos defektus, tai skaitā defektus, kuru cēlonis ir apdrošināšanas gadījums.

1.6. Pretendentam jānodrošina regulāra automašīnu tehnisko apkopju un remontdarbu veikšana un administrēšana – Pretendents apņemas visā automašīnu lietošanas laikā nodrošināt automašīnas ražotāja un pārdevēja noteiktās regulārās tehniskās apkopes, kā arī visus nepieciešamos remontdarbus, kuru cēlonis ir automašīnas vai tās daļu nolietojums un/vai defekti automašīnas pareizas ekspluatācijas laikā (tai skaitā, bet ne tikai frikcijas detaļu nomaiņa, garantijas remonti u.c.). Pretendents apņemas organizēt tehniskās apkopes un remontdarbus, vienojoties ar autoservisu par apkopes/remontdarbu laiku, kas būtu izdevīgs Pasūtītājam.

1.7. Nodokļi un nodevas – visā automašīnu lietošanas laikā pretendentam jānodrošina transportlīdzekļu ikgadējo nodevu un nodokļu samaksu atbilstoši normatīvo aktu prasībām.

1.8. Pretendentam jāorganizē tehniskās apskates veikšana, izņemot tehniskās apskates veikšanu uz vietas – visā automašīnu lietošanas laikā jānodrošina transportlīdzekļu valsts tehniskās apskates veikšanas organizēšanu sadarbībā ar Pasūtītāja atbildīgo personu par autotransporta ekspluatāciju, kā arī nepieciešamības gadījumā jānodrošina atkārtotas tehniskās apskates organizēšana.

1.9. Pretendentam automašīnām jānodrošina sezonai atbilstošas riepas, to glabāšana un maiņa – visā automašīnu lietošanas laikā jānodrošina automašīnas ar atbilstošām vasaras un ziemas riepas, neradžotas, atbilst ES direktīvas 920/23 EEC prasībām (saskaņā ar jaunākā Eiropas ziemas riepu testa rezultātiem – ne zemāk kā 5. vieta), nepieciešamības gadījumā veicot jaunu riepu iegādi un uzstādīšanu. Jānodrošina sezonas riepu maiņa un balansēšana divreiz gadā, kā arī jānodrošina nesezonas riepu uzglabāšana.

1.10. Pretendentam jānodrošina diennakts palīdzības pakalpojumi – telefoniski jāsniedz instrukcijas Pasūtītājam par to, kā jārīkojas konkrētā gadījumā, un, ja nepieciešams, jādodas uz notikuma vietu, kā arī jāorganizē automašīnas transportēšanu no negadījuma vai automašīnas bojājuma vietas uz vietu, kurā automašīnai tiks veikts remonts.

1.11. Pretendentam nav pretenziju pret automašīnu aplīmēšanu ar Slimību profilakses un kontroles centra simboliku uz plēves pamata.

1.12. Pretendents ir iznomāto automašīnu īpašnieks vai arī tam pieder iznomāto automašīnu lietošanas tiesības visā nomas termiņā. Pretendents, sniedzot automašīnu iznomāšanas pakalpojumu, ir tiesīgs izmantot līzinga sabiedrības, nodrošinot, ka pretendentam pieder iznomāto automašīnu lietošanas tiesības visā nomas termiņā.

**2. PRASĪBAS AUTOMAŠĪNU APDROŠINĀŠANAS NOTEIKUMIEM:**

2.1. OCTA standarta līgums atbilstoši Sauszemes transportlīdzekļu īpašnieku civiltiesiskās atbildības obligātās apdrošināšanas likumam;

2.2. KASKO apdrošināšanu, kas ietver apdrošināšanu pret bojājumiem (sadursme ar transportlīdzekli un/vai šķērsli, automašīnas apgāšanās, krišana, nogrimšana, sadursme ar dzīvām būtnēm, ugunsgrēks, eksplozija, dabas stihijas, trešās personas rīcība, krītošu priekšmetu iedarbība) un zādzību (automašīnas vai tā daļu slepena vai atklāta nolaupīšana, ja tā saistīta ar vardarbību vai vardarbības piedraudējumu, prettiesiska iekļūšana (ielaušanās) automašīnā). Apdrošināšanas teritorija – Latvija (pēc Pasūtītāja pieprasījuma par atsevišķu samaksu automašīna apdrošināms lietošanai citās valstīs). Nomnieka pašrisks:

2.2.1. automašīnas bojājumu gadījumā – 0,00 euro;

2.2.2. automašīnas bojāejas gadījumā – 0% no zaudējumu vērtības;

2.2.3. automašīnas zādzības gadījumā – 0% no zaudējumu vērtības;

2.2.4. automašīnas vējstiklu plīsumam – 0%.

2.3. apdrošināšanas gadījumu administrēšanu – pretendentam jāorganizē visas procedūras, kas saistītas ar apdrošināšanas gadījumu, jāpārstāv Pasūtītāju visās zaudējumu novēršanas institūcijās un nodrošina nepieciešamos remontdarbus pēc apdrošināšanas gadījuma iestāšanās.

|  |  |  |  |
| --- | --- | --- | --- |
| **Nr.p.k.** | **Automašīnas raksturlielums** | **Tehniskās prasības** | **Pretendenta piedāvājums** |
| **3.1.** | Automašīnu skaits, marka modelis | 2 (divi) |  |
| **3.2.** | Automašīnu piegādes termiņš un vieta | uz 2017.gada 4.aprīlis,  |  |
| Duntes iela 22, Rīga |  |
| **3.3.** | Esošais nobraukums  | ne vairāk kā 1 000 km |  |
| **3.4.** | Izlaiduma gads | pirmā reģistrācija pēc 2016. gada 1. jūnija |  |
| **3.5.** | Apmaksātais nobraukums | 2200km/mēnesī katrai automašīnai |  |
| **3.6.** | Nomas termiņš | 36 mēneši |  |
| **3.7.** | Virsbūves tips | pasažieru mikroautobuss ar abu sānu un aizmugurējiem logiem |  |
| **3.8.** | Durvju skaits | 4 vai 5 (sānu aizmugurējās durvis bīdāmas ar logu, aizmugurējās durvis atveramas ne mazāk kā 180° t.s. „spārnu“ durvis vai paceļamas horizontāli uz augšu ar logiem) |  |
| **3.9.** | Stūres iekārta un izvietojums | - stūres iekārta ar pastiprinātāju,  |  |
| - stūre kreisajā pusē ar augstuma un dziļuma regulēšanas iespējām |  |
| **3.10.** | Sānu un aizmugurējie logi | tonējums ne mazāks kā 69% |  |
| **3.11** | Sēdvietu skaits un nosacījumi | - 8-9 (deviņas) kopā ar vadītāju, |  |
| - rūpnieciski uzstādīti un bez instrumentu palīdzības iespēja izņemt (ātrās fiksācijas) otro un trešo sēdekļu rindu, atsevišķi otrās rindas labo sēdekli, lai nodrošinātu ērtu piekļuvi trešajai sēdekļu rindai, |  |
| - regulējami galvas atbalsti visām sēdvietām,  |  |
| - vadītāja sēdekļa augstuma un komforta regulēšana  |  |
| **3.12.** | Automašīnas gabarīti | platums - no 1900 – 1960 mm (neskaitot ārējos spoguļus) |  |
| garums no 5100 – 5200 mm |  |
| augstums no 1900 - 2000 mm |  |
| riteņu gareniskā bāze no 3400-3500mm |  |
| klīrenss - ne mazāks kā 150 mm |  |
| - pilna masa - ne lielāka par 3110 kg |  |
| - pašmasa – ne lielāka par 2020 kg |  |
| **3.13.** | Motora darba tilpums, degvielas veids | - no 1,9 l līdz 2,5 l  |  |
| - dīzeļdegviela |  |
| **3.14.** | Vidējais degvielas patēriņš l/100 km | ne vairāk kā 10 (desmit) l/100 km |  |
| **3.15.** | Degvielas bākas tilpums | ne mazāk kā 80 (astoņdesmit)  |  |
| **3.17.** | Izmešu klase | ne mazāka par EURO 4 |  |
| **3.18.** | Jauda (zs) | ne mazāk kā 110zs |  |
| **3.19.** | Motora maksimālais griezes moments, Nm | ne mazāk kā 240  |  |
| **3.20.** | Pārnesuma kārbas tips | - manuālā pārnesumu kārba,  |  |
| - ne mazāk kā 6 (seši) pārnesumi, neskaitot atpakaļgaitu |  |
| **3.21.** | Dzenošo tiltu skaits, piedziņa | - 2 x 4,  |  |
| - priekšējā piedziņa |  |
| **3.22.** | Salona apdare | - salons nav atdalīts no priekšā sēdošajiem ar starpsienu,  |  |
| - salona sānu paneļu un griestu apdare ar plastmasu un/ vai audumu,  |  |
| - sēdekļu apdare ar tumšas krāsas audumu |  |
| **3.23.** | Krāsa | pēc vienošanās ar pasūtītāju |  |
| **3.24.** | Obligātais aprīkojums un prasības | Ražotāja noteiktā bāzes modeļa komplektācija atbilstoša Latvijas klimatiskajai joslai. |  |
| Papildus aprīkojums: |  |
| - medicīniskā aptieciņa, |  |
| - ugunsdzēšamais aparāts, |  |
| - avārijas trīsstūris, |  |
| - atstarojošā veste, |  |
| - domkrats ar maksimālo celtspēju ne mazāku kā 1 t, |  |
| - auto riteņu atslēga, |  |
| -automašīnas riteņu pretripošanas paliktnis, |  |
| -nekustīgi nostiprināts rezerves ritenis, |  |
| - ABS (bremžu pretbloķēšanas sistēma) ar bremzēšanas palīgierīci un elektroniskā bremzēšanas spēka sadales sistēma |  |
|  |  |
|  |  |
| - elektroniskā stabilitātes programma un pretizslīdēšanas sistēma |  |
| vismaz 2 (divu) ātrumu vējstiklu tīrītāji ar intervāla releju |  |
| - vadītāja un blakussēdētāja drošības spilvens, |  |
| 3 (trīs) zonu klimata kontrole ar gaisa kondicionēšanuautonomā salona apsilde ar ne mazāku jaudu kā 2KW |  |
| - audiosistēma ar CD, |  |
| - centrālā atslēga, |  |
| - pretaizdzīšanas sistēma, |  |
| - signalizācija ar tālvadības pulti, |  |
|  |  |
| - pastāvīgas tuvās (dienas gaitas) gaismas, |  |
|  |  |
| - priekšējie miglas lukturi, |  |
| - izņemami paklāji autovadītājam, blakussēdētājiem un pasažieru salonā |  |
| - dubļu sargi visiem riteņiem,- Aizmugurējā aizsargstieņa plastmasas apvalka virsējā uzlika krāsojuma aizsardzībai |  |
| - riteņu izmērs ne mazāks kā R16” vieglmetāla vai tērauda diski ar dekoratīvajām plastmasas uzlikām, |  |
| - ziemas un vasaras riepu komplekts atbilstoši autoražotāja prasībām;- priekšējie sēdekļi ar elektrisko apsildi-aizmugures parkošanās sensors-kruīzkontrole-servisa intervālu kontrole-ārējās temperatūras rādītājs un elektronisks pulkstenis |  |

| **Nr.p.k.** | **Automašīnas marka un modelis** | **Daudzums (gab.)** | **Nomas maksa mēnesī *euro* par vienu auto bez PVN** | **Nomas maksa 36 mēnešos *euro* par vienību bez PVN** |
| --- | --- | --- | --- | --- |
| **1.** |  | 1 |  |  |
| **2.** |  | 1 |  |  |
| **Summa kopā *euro* bez PVN:** |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**2.pielikums**

*iepirkumam*

**„Dienesta automašīnu pilna servisa noma”**

 (iepirkuma identifikācijas Nr. SPKC 2017/05)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„ Dienesta automašīnu pilna servisa noma”**

(iepirkuma identifikācijas Nr. SPKC 2017/05)

PRETENDENTA PIEREDZE *(FORMA)*

|  |  |  |  |  |
| --- | --- | --- | --- | --- |
| **Nr.p.k.** | **Pasūtītāja nosaukums, kontaktpersona, tālruņa numurs** | **Piegādātais/iznomātais auto** | **Līguma summa,** ***euro* bez PVN** | **Līguma izpildes periods****(no – līdz)****(mm/gggg)** |
| 1. |  |  |  |  |
| 2. |  |  |  |  |
| 3. |  |  |  |  |

*\*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| 3 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

3 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara